সাক্ষী আগৰৱাল

সাক্ষী আগৰৱাল (জন্ম ২০ জুলাই ১৯৮৫) এগৰাকী ভাৰতীয় অভিনেত্ৰী আৰু মডেল। তেওঁ মূলতঃ তামিল ভাষাৰ চলচ্চিত্ৰত অভিনয় কৰিছে।

অভিনয় জীৱন আৰম্ভ কৰাৰ আগতে সাক্ষী আগৰৱালে এজন বিপণন পৰামৰ্শদাতা হিচাপে কৰ্মজীৱন আৰম্ভ কৰিছিল। পৰৱৰ্তী সময়ত খণ্ডকালীন মডেলিংৰ সৈতে জড়িত হৈ তেওঁ অভিনয় জগতলৈ আগবাঢ়ে। দক্ষিণ ভাৰতীয় চলচ্চিত্ৰ উদ্যোগত তেওঁ বিভিন্ন মুখ্য আৰু সহায়ক চৰিত্ৰত অভিনয় কৰি দৰ্শকৰ মনোযোগ আকৰ্ষণ কৰিবলৈ সক্ষম হয়।

সাক্ষী আগৰৱাল তামিল ভাষাৰ জনপ্ৰিয় বাস্তৱধৰ্মী টেলিভিছন অনুষ্ঠান বিগ বচ তামিল ৩-ৰ এগৰাকী প্ৰতিযোগী হিচাপেও অংশগ্ৰহণ কৰিছিল।

কৰ্মজীৱন

উত্তৰাখণ্ডৰ নৈনিতালত জন্ম গ্ৰহণ কৰা সাক্ষী আগৰৱালে চেন্নাইৰ গুড শেফাৰ্ড কনভেণ্টত পঢ়া-শুনা কৰে। তাৰ পিছত তেওঁ চেণ্ট জোচেফ্‌ছ কলেজ অৱ ইঞ্জিনিয়াৰিঙত তথ্য প্ৰযুক্তিত স্নাতক ডিগ্ৰী সম্পূৰ্ণ কৰে আৰু পাছলৈ জেভিয়াৰ ইনষ্টিটিউট অৱ মেনেজমেণ্ট এণ্ড এণ্টাৰপ্ৰেনাৰশ্বিপৰপৰা এমবিএ ডিগ্ৰী লাভ কৰে। শিক্ষা সম্পূৰ্ণ কৰাৰ পাছত তেওঁ বিপণন পৰামৰ্শদাতা হিচাপে কৰ্মজীৱন আৰম্ভ কৰে আৰু ২০১০ চনত টাটা কনচাল্টেন্সী ছাৰ্ভিছেছ আৰু পাছলৈ ইনফ’ছিছত কাম কৰে।

এজন বন্ধুৰ বাবে আয়োজন কৰা এটা দাতব্য ফেশ্বন শ্ব’ত অংশগ্ৰহণ কৰাৰ পাছত এজন মডেলিং নিয়োগকৰ্তাই তেওঁক বিজ্ঞাপন পৰিচালকসকলৰ সৈতে পৰিচয় কৰাই দিয়ে। তাৰ পিছত সাক্ষীয়ে ছুটীৰ দিনসমূহত বাণিজ্যিক মডেলিং কাম আৰম্ভ কৰে আৰু মুদ্ৰিত মাধ্যম, দূৰদৰ্শন আৰু ফেশ্বন শ্ব’ত মডেল হিচাপে দেখা দিয়ে। তেওঁ সুৰিয়াৰ সৈতে মালাবাৰ গোল্ডৰ এটা বিজ্ঞাপনতো অভিনয় কৰে। অৱশেষত ২০১৩ চনৰ জানুৱাৰী মাহত ইনফ’ছিছৰ চাকৰি ত্যাগ কৰি সম্পূৰ্ণভাৱে অভিনয়কেই নিজৰ পেচা হিচাপে গ্ৰহণ কৰে।

চলচ্চিত্ৰ জগতৰ বাবে নিজকে প্ৰস্তুত কৰিবলৈ তেওঁ ‘Jillinu Oru Kalavaram’ নামৰ এটা ভিডিঅ’ এলবামত অভিনয় কৰে, শিয়ামক ডাভাৰৰপৰা নৃত্য শিকে আৰু Ratan Thakore Theatre Groupৰ সৈতে অভিনয়ৰ প্ৰশিক্ষণ গ্ৰহণ কৰে। তাৰ পাছত তেওঁ তামিল আৰু কন্নড় চলচ্চিত্ৰ উদ্যোগত সুযোগ বিচাৰে আৰু ২০১৩ চনৰ আৰম্ভণিতে প্ৰথম চলচ্চিত্ৰ চুক্তিসমূহ লাভ কৰে।

তেওঁ প্ৰথমবাৰৰ বাবে পৰিচালক তেজস্বীৰ কন্নড় চলচ্চিত্ৰ Heddariত অভিনয় কৰে, যাৰ শ্বুটিং ২০১৩ চনৰ আগষ্ট মাহত সম্পূৰ্ণ হয়। যদিও তেওঁৰ প্ৰথম মুক্তিপ্ৰাপ্ত কাম আছিল তামিল টেলি-চলচ্চিত্ৰ No Parking, তথাপি তেওঁ প্ৰথমবাৰৰ বাবে ৰঙীন পৰ্দাত দেখা যায় আতলীৰ Raja Raniত।

ব্যক্তিগত জীৱন

২০২৫ চনৰ জানুৱাৰী মাহত সাক্ষী আগৰৱালে তেওঁৰ দীৰ্ঘদিনৰ প্ৰেমিক নবনীত মিশ্ৰৰ সৈতে গোৱাত পৰম্পৰাগত হিন্দু বিবাহ অনুষ্ঠানত বিবাহ সম্পন্ন কৰে।

চলচ্চিত্ৰপঞ্জী

অভিনেত্ৰী হিচাপে
অন্যথা উল্লেখ নকৰিলে সকলোবোৰ তামিল ভাষাৰ চলচ্চিত্ৰ।

বছৰ
চলচ্চিত্ৰ
চৰিত্ৰ
টোকা
সংগ্ৰহ
২০১৩ ৰাজা ৰাণী কেপুচিনো অৰ্ডাৰ কৰা ছোৱালী স্বীকৃতিবিহীন

২০১৪ ছফ্টৱেৰ গাণ্ডা নেন্সি কানাড়া চলচ্চিত্ৰ

২০১৫
য়ুগান পূজা

তিৰুট্টু VCD সাক্ষী

আধ্যন অনামিকা

২০১৬ কা কা কা পো কবিতা পুণ্যকোটি

২০১৮
ওৰায়িৰম কিনাক্কালল প্ৰীতি মালয়ালম চলচ্চিত্ৰ

কালা কালাৰ বোৱাৰী

২০১৯ বিশ্বাসম নিৰঞ্জনাৰ সহকৰ্মী

২০২১
কুট্টি ষ্টৰী মায়া এনথ'লজী চলচ্চিত্ৰ; অংশ: Logam

টেডি ডাঃ প্ৰিয়া অতিথি শিল্পী

চিন্ডাৰেলা ৰম্যা

অৰণমনাই ৩ হেমা

৪ ছৰী যমুনা এনথ'লজী চলচ্চিত্ৰ; অংশ: 2k Kannagi

২০২৩ নন কাডাভুল ইল্লাই লীনা

বাঘীৰা ৰেশমা

2024 অধৰ্ম কাধাইগল প্ৰিয়া

2025
বেষ্টি শাহীনা মালয়ালম চলচ্চিত্ৰ

ৰিং ৰিং পূজা

ফায়াৰ প্ৰিয়া

দ্য কেচ ডায়েৰী ডাঃ ভানু প্ৰিয়া মালয়ালম চলচ্চিত্ৰ

চাৰা চাৰা

TBA TBA নিৰ্মাণোত্তৰ পৰ্যায়

TBA TBA নিৰ্মাণোত্তৰ পৰ্যায়

মিউজিক ভিডিঅ'

বছৰ
গান
সহ-শিল্পী
সংগীত পৰিচালক
টোকা

২০২১
য়ো বেবী

শ্ৰীধৰ
সন্তোষ নাৰায়ণন
নৱবৰ্ষৰ বিশেষ গান

ডাবিং শিল্পী হিচাপে
বছৰ
চলচ্চিত্ৰ
অভিনেত্ৰী

২০১৯ অ্যাকশ্বন আকাঙ্ক্ষা পুৰী

টেলিভিছন

+
বছৰ
অনুষ্ঠানৰ নাম
চৰিত্ৰ
চেনেল
টোকা
২০১৮

চোপ্পান্না সুন্দৰী
বিচাৰক
ছান টিভি

২০১৯

বিগ বছ ৩
প্ৰতিযোগী
ষ্টাৰ বিজয়

৪৯ তম দিনত বিদায় লৈছিল
২০২২

কান্নানা কান্নে
সাক্ষী
ছান টিভি

বিশেষ খণ্ডত অতিথি শিল্পী
২০২৪–বৰ্তমান

নাংগা ৰেডী নিংগা ৰেডী আহ
বিচাৰক
ছান টিভি

মাজে মাজে বিচাৰক হিচাপে

বাহ্যিক সংযোগ

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী